જીંદગીમાં સફળતા મેળવવા ઓફીસમાં પોલીટીકલ ખેલાતું હોય છે, આ પ્રેકટીસ તમને થોડી ઘણી આવડવી જોઈએ, દરેક સંસ્થામાં તમારી સરખામણી બીજા સાથે સતત થતી હોય છે, આવા સંજોગો વચ્ચે તમે બીજા કરતા સારા છો, પ્રમાણીક છો, મહેનતું છો, અસરકારક છો, સ્માર્ટ છો, એવું સતત બતાવવાની પોલીટીકલ આવડત પણ તમારી પાસે હોવી જરૂરી છે, બીજો અગત્યનો શબ્દ છે, એપલ પોલીશીંગ, જે તમારો બોસ છે, સાહેબ છે, તમારું પ્રમોશન જેના હાથમાં છે તેને માખણ લગાડતા તમને આવડવું જોઈએ, સફળતા મેળવવા રેશીપ્રોકલ ટ્રેકટીસ આવડવી જોઈએ એનો મતલબ એ કે મારા બોસની નજરમાં તું મને સારો દેખાડ અને તારા બોસની નજરમાં હું તને સારો દેખાડું મતલબ કે હું તને મદદ કરું તું મને મદદ કર જે દ્વારા સફળતા મેળવી શકાય છે. તમે જે કંપનીમાં હોવ તે કંપનીમાં ખુબ જ મિત્રો બનાવો, જેટલા મિત્રો વધુ હશે તેટલી તમે વધુને વધુ સફળતાની નજીક પહોંચી શકશો, આજના જમાનામાં તમે તમારી કંપનીના અને તમને સોંપાયેલ જવાબદારી માટે વધુમાં વધુ માહિતગાર હોવા જરૂરી છે, તમે તમારા બોસને એવી માહિતી આપો કે જે તમારી કંપનીમાં કોઈને ખબરના હોય અને તમારા બોસને પણ ખબર ના હોય જેનાથી કંપનીને ફાયદો થતો હોય, આવી માહિતી એકત્રિત કરો, મેળવો અને પહોંચાડો, કોઈ દિવસ ઉચ્ચ મેનેજમેન્ટની ખામીઓ શોધી જાહેરમાં બુમો મારી ડરાવી ધમકાવી ધાક જમાનારા ક્ષણીક સફળ થાય છે આવા લોકો મેનેજમેન્ટની આંખમાં હોય છે જેવો કાયદેસરનો લાગ આવે તમોને ઘેર બેસાડી દેતા હોય છે. તમારી બઢતી, તમારી બદલી, તમારી વાહવાહ તમારી કદર આ બધુ તમારા બોસના હાથમાં છે, એનો મતલબ એ કે તમારે આગળ વધવું હોય તો બોસને ટેકો આપતા રહો, બોસ કઈ રીતે મૂલ્યાંકન કરે છે, તેમને મૂલ્યાંકનનો માપદંડ કયો છે તે બરાબર જાણી લો અને તે પ્રમાણે તમે વર્તો તો સફળતા નજીકમાં આવશે, ધારો કે તમે અત્યારે મુંબઈ છો અને હવે અમદાવાદ સ્થાયી થવું છે જો તમે સીધી રીતે બોસને અમદાવાદ બદલી માટે કહેશો તો કદાચ ના પણ માને પણ તમે બોસને એ સમજાવી શકો કે આપણો ધંધો અમદાવાદમાં હું કેવી રીતે વધારી શકું તેમ છું તે તેમના ગળે ઉતારો તમારી કંપનીમાં જો કોઈ માથાભારે માણસ હોય જેમની છાપ સારીના હોય એટલે કે છાપેલા કાટલા જેવા હોય તેનાથી દૂર રહો, એવા માણસો મેનેજમેન્ટને ગમતા નથી, સાથેસાથે એવા માણસો સાથે દુશ્મની પણ ના કરતા, નહીંતર તમારી સફળતામાં અવરોધક બનશે, તમે જે કંપનીમાં હોય તે કંપનીના કલ્ચર પ્રમાણે રીતભાત કેળવો, તેવા જ કપડા પહેરો, કંપનીની જેવી લીડરશીપ હોય તેવા ઢાંચામાં તમારી જાતને ગોઠવતા જાવ, તમારી કામગીરીથી નહીં પણ બોસનો દ્રષ્ટિકોણ કેવો છે તે આધારે તમારૂં મૂલ્યાંકન થતું હોય છે માટે બોસના દ્રષ્ટિકોણને જાણી લો, મેનેજમેન્ટ એવું માની જાય કે તમારી હાજરી મેનેજમેન્ટને લાભપ્રદ છે અને ગેરહાજરી નુકશાનકારક છે. તો તમારે માટે સાનુકૂળ વાતાવરણ થશે.